b'\n_START_ARTICLE_\nOliver Fink\n_START_PARAGRAPH_\nOliver Fink (s. 6. kes\xc3\xa4kuuta 1982 Hirschau) on saksalainen jalkapalloilija, pelipaikaltaan keskikentt\xc3\xa4pelaaja. H\xc3\xa4n edustaa Bundesliigassa pelaavaa Fortuna D\xc3\xbcsseldorfia ja on joukkueen kapteeni._NEWLINE_Fink aloitti ammattilaisuransa SSV Jahn Regensburgin joukkueessa. T\xc3\xa4m\xc3\xa4n j\xc3\xa4lkeen h\xc3\xa4n pelasi SV Wacker Burghausenissa ja SpVgg Unterhachingissa kunnes siirtyi vuonna 2009 Fortuna D\xc3\xbcsseldorfiin. Kev\xc3\xa4\xc3\xa4ll\xc3\xa4 2012 D\xc3\xbcsseldorf nousi kakkostasolta Bundesliigaan, ja Fink pelasi kaudella 2012\xe2\x80\x932013 Bundesliigassa 26 ottelua ja teki kolme maalia. D\xc3\xbcsseldorfin kausi p\xc3\xa4\xc3\xa4ttyi putoamiseen ja se nousi p\xc3\xa4\xc3\xa4sarjaan seuraavan kerran kev\xc3\xa4\xc3\xa4ll\xc3\xa4 2018. Kaudella 2018\xe2\x80\x932019 Fink pelasi 18 bundesliigaottelua ja teki niiss\xc3\xa4 kolme maalia. Kakkostasolla 2. Bundesliigassa h\xc3\xa4n on pelannut 282 ottelua ja tehnyt 19 maalia.'